ສະພາເລືອກຕັ້ງແຫ່ງຊາດຈັດກອງປະຊຸມວາລະທຳອິດ
(ພາບ: VGP)
ວາລະປະຊຸມວາລະທຳອິດຂອງສະພາເລືອກຕັ້ງແຫ່ງຊາດຖືກດຳເນີນໃນຕອນເຊົ້າວັນທີ 12/12, ພາຍໃຕ້ການເປັນປະທານຂອງທ່ານປະທານສະພາແຫ່ງຊາດ ຫວຽນຊິງຮຸ່ງ, ປະທານສະພາເລືອກຕັ້ງແຫ່ງຊາດ. ທ່ານປະທານສະພາແຫ່ງຊາດ ຫງວຽນຊິງຮຸ່ງ ໄດ້ຊີ້ແຈ້ງວ່າ ໜ້າທີ່ທີ່ໄດ້ວາງອອກໃຫ້ສະພາເລືອກຕັ້ງແຫ່ງຊາດ ແມ່ນໜັກໜ່ວງທີ່ສຸດ ແລະ ພຽງສິ້ນສຸດລົງພາຍຫຼັງປະກາດບັນຊີລາຍຊື່ຜູ້ແທນໄດ້ຮັບເລືອກຕັ້ງເປັນສະມາຊິກສະພາແຫ່ງຊາດ, ສະມາຊິກສະພາປະຊາຊົນ ໃນເດືອນ 07/2016. ທ່ານປະທານສະພາເລືອກຕັ້ງແຫ່ງຊາດ ຫງວຽນຊິງຮຸ່ງ ເນັ້ນໜັກວ່າ: ໃນການເລືອກຕັ້ງສະມາຊິກສະພາແຫ່ງຊາດ, ສະມາຊິກສະພາປະຊາຊົນ ອາຍຸການ 2016 – 2021 ມີຫຼາຍຈຸດໃໝ່; ບົດບາດ, ທີ່ຕັ້ງຂອງສະພາເລືອກຕັ້ງແຫ່ງຊາດໜັກໜ່ວງກວ່າເມື່ອທຽບໃສ່ກັບສະພາເລືອກຕັ້ງສູນກາງກ່ອນນີ້. ປະທານສະພາແຫ່ງຊາດຢືນຢັນວ່າ, ບົດບາດໜ້າທີ່, ສິດອຳນາດຂອງສະພາເລືອກຕັ້ງແຫ່ງຊາດ ໃນການຊີ້ນຳ, ແນະນຳວຽກງານເລືອກຕັ້ງສະພາແຫ່ງຊາດ, ເລືອກຕັ້ງສະພາປະຊາຊົນ ທຸກຂັ້ນມີສ່ວນກ່ຽວຂ້ອງຢ່າງແໜ້ນແຟ້ນກັບການຊີ້ນຳ, ນຳພາຂອງພັກ, ວຽກງານຂອງກົງຈັກບັນດາອົງການຄຸ້ມຄອງລັດ ແລະ ອຳນາດການປົກຄອງ ຈາກຂັ້ນສູນກາງລົງຮອດຂັ້ນທ້ອງຖິ່ນ. ທ່ານປະທານສະພາແຫ່ງຊາດ ຫງວຽນຊິງຮຸ່ງ ກໍໃສ່ໃຈບັນດາສະມາຊິກສະພາ ຕ້ອງມີສະຕິ ກ່ຽວກັບບົດບາດ, ໜ້າທີ່ເພື່ອຊີ້ນຳນຳພາ, ຈັດຕັ້ງການເລືອກຕັ້ງໃຫ້ບັນລຸຜົນສຳເລັດ.
ທີ່ວາລະປະຊຸມທຳອິດ, ສະພາເລືອກຕັ້ງແຫ່ງຊາດໄດ້ສະເໜີຕົວຢ່າງເປັນທາງການ ແລະ ພິຈາລະນາ, ໃຫ້ຄຳເຫັນໃສ່ບາງເອກະສານທີ່ກ່ຽວຂ້ອງເຖິງການເຄື່ອນໄຫວຂອງສະພາ. ສະພາກໍໄດ້ເປັນເອກະພາບນຳກັນສ້າງຕັ້ງ 3 ອະນຸກຳມະການຊ່ວຍວຽກ.
(ແຫຼ່ງຄັດຈາກ VOV)